**S.C. LUCEAFĂRUL S.A. BACĂU**

Str. N.Bălcescu, nr.3

Tel 0234.511923

Fax 0234.510060

Web: www.luceafarul.ro

Email: office@luceafarul.ro

Simbol: MEBY

**RAPORT**

**AL CONSILULUI DE ADMINISTRATIE**

**AL SOCIETATII LUCEAFĂRUL S.A.**

**in vederea informarii actionarilor societatii cu privire la pietele pe care se pot tranzactiona actiunile societatii**

**Emis la data de 15.12.2014**

**CUPRINS**

1. DISPOZITII GENERALE
2. DEFINITII
3. CADRUL JURIDIC APLICABIL TRANZACTIONARII ACTIUNILOR

EMITENTULUI PE O PIATA REGLEMENTATA (BVB), RESPECTIV TRANZACTIONARII IN CADRUL UNUI SISTEM ALTERNATIV DE TRANZACTIONARE (ATS)

1. PREZENTAREA PIETELOR REGLEMENTATE SI A SISTEMELOR

ALTERNATIVE DE TRANZACTIONARE PE CARE POT FI TRANZACTIONATE ACTIUNILE SOCIETATII

1. RETRAGEREA DE LA TRANZACTIONARE
2. DISPOZITII FINALE
3. **DISPOZITII GENERALE**

Prezentul Raport este elaborat de catre Consiliul de Administratie al societatii in conformitate cu prevederile art. 2 alin. (2) din Legea 151/2014 privind clarificarea statutului juridic al actiunilor care se tranzactioneaza pe Piata RASDAQ sau pe piata valorilor mobiliare necotate, fiind intocmit si prezentat actionarilor sai, in vederea informarii acestora. Consiliul de Administratie are obligatia sa convoace si sa efectueze demersurile necesare pentru desfasurarea AGEA. Scopul acesteia este adoptarea unei decizii privitoare la efectuarea de catre emitent a demersurilor legale necesare in vederea:

* admiterii la tranzactionare a actiunilor emise de societate pe o piata reglementata;
* a tranzactionarii actiunilor societatii in cadrul unui sistem alternativ de tranzactionare.

Acest Raport este un rezumat al prevederilor legislative aplicabile societatilor care se tranzactioneaza pe o piata reglementata sau in cadrul unui sistem alternativ de tranzactionare (ATS), fara pretentia de a fi exhaustiv. Prezentul Raport a fost eleborat in baza informatiilor din cadrul prevederilor legislative aplicabile si trebuie coroborate numai impreuna cu acestea.

In situatia in care AGEA hotaraste ca societatea sa nu faca demersurile legale necesare in vederea admiterii la tranzactionare a actiunilor emise de societate pe o piata reglementata sau a tranzactionarii acestora in cadrul unui sistem alternativ de tranzactionare, actionarii au dreptul de a se retrage din societate in conditiile art. 134 din Legea nr. 31/1990, republicata, cu modificarile si completarile ulterioare.

Actionarii sunt informati ca nu trebuie sa se limiteze numai la citirea acestui rezumat iar pentru informatii suplimentare acestia pot analiza toate prevederile aplicabile pietei de capital, asa cum sunt ele mentionate la Cap. III din prezentul Raport.

1. **DEFINITII**

**1. A.G.A. -** denumirea prescurtata a Adunarii generale a actionarilor, institutie juridica reglementata de Legea 31/1990. Poate fi ordinara, caz in care se va prescurta **A.G.A.O.**, sau extraordinara, caz in care se va prescurta **A.G.A.E.**

**2.** **A.S.F. /CNVM** – denumirea prescurtata a Autoritatii de Supraveghere Financiara.

**3.** **ATS (abreviere de la termenul in limba engleza, Alternative Trading System) -** Sistem Alternativ de Tranzactionare, in sensul art. 2, alin. (1), pct. 26 din Legea nr. 297/2004 privind piaţa de capital, denumită în continuare Legea nr. 297/2004, administrat de S.C. Bursa de Valori Bucuresti S.A., in calitate de operator de sistem.

**4.** **B.V.B.** – denumirea prescurtata a S.C. Bursa de Valori Bucuresti S.A., privita in calitate de operator de piata, in sensul Legii 297/2004 si reglementarilor C.N.V.M.

**5.** **CA -** denumirea prescurtata a Consiliului de Administratie, organ reglementat de Legea 31/1990 si de Legea nr. 297/2004.

**6.** **Comisia de Admitere la Tranzactionare** – organ al B.V.B. cu competente consultative in materia admiterii, promovarii, retrogradarii si retragerii de la tranzactionare a instrumentelor financiare, care este organizat si functioneaza in conformitate cu prevederile Regulamentului de organizare si functionare a B.V.B.

**7.** **Consiliul Bursei** – CA al B.V.B.

**8.** **Data ex -** data de tranzactionare in cadrul B.V.B., data de la care cumparatorii unei actiuni nu mai beneficiaza de drepturile asociate acesteia si asupra carora nu se mai rasfrang efectele hotararilor adunarii generale a actionarilor.

**9.** **Depozitar Central -** entitate constituita si autorizata de C.N.V.M. in conditiile Legii nr. 297/2004 si ale Regulamentului C.N.V.M. nr. 13/2005 privind autorizarea si functionarea depozitarului central, caselor de compensare si contrapartilor centrale, cu modificarile si completarile ulterioare, cu care B.V.B. se afla in relatii contractuale.

**10.** **Emitent** – entitate cu/fara personalitate juridica, care a emis sau intentioneaza sa emita instrumente financiare de tipul celor care definesc sectoarele si sectiunile pietei reglementate la vedere administrate de B.V.B. si ale ATS, precum si ale altor Piete Reglementate.

**11.** **Free-float –** reprezinta numarul de actiuni emise de o societate si in circulatie, care sunt disponibile la tranzactionare. Free-float-ul exprimat in valoare absoluta este estimat ca fiind numarul total de actiuni emise de o societate, din care se elimina urmatoarele:

* Actiunile la dispozitia societatii (treasury stock);
* Actiunile detinute de catre stat si alte agentii guvernamentale, investitori strategici, actionari majoritari;
* Detinerile de cel putin 30% ale societatilor de asigurari, fondurilor de pensii, organismelor de plasament colectiv;
* Detinerile de cel putin 5% ale altor categorii de investitori.

Nivelul de free-float este raportul procentual dintre numarul de actiuni inclus in free-float-ul exprimat in valoare absoluta si numarul total de actiuni emise si inregistrate in registrul actionarilor.

**12.** **Prospect de admitere la tranzactionare** – prospectul intocmit in conformitate cu prevederile Regulamentului C.N.V.M. 1/2006 in vederea admiterii instrumentelor financiare pe piata reglementata la vedere administrata de B.V.B.

**13.** **Piata principala –** piata de pe BVB/ATS desemnata de B.V.B. drept piata de referinta pentru fiecare simbol care se tranzactioneaza in cadrul BVB/ATS.

**14.** **Pret de deschidere** – pretul la care se executa prima tranzactie pentru un simbol intr-o anumita Piata in cursul unei sedinte de tranzactionare.

**15.** **Pret de inchidere** – pretul la care se executa ultima tranzactie pentru un simbol intr-o anumita Piata in cursul unei sedinte de tranzactionare.

**16.** **Pret de referinta al simbolului intr-o sedinta de tranzactionare** - pretul fata de care se calculeaza variatia de pret a simbolului in cursul unei sedinte de tranzactionare, valabil in toate Pietele de pe BVB/ATS in care este tranzactionat un anumit simbol. Pretul de referinta este Pretul mediu al tranzactiilor din Piata Principala de pe BVB/ATS a simbolului in sedinta de tranzactionare precedenta.

**17.** **Pret mediu –** media preturilor de tranzactionare pentru un simbol intr-o anumita Piata, ponderata cu volumul tranzactiilor incheiate in cursul unei sedinte de tranzactionare, rotunjit la cel mai apropiat pas de pret.

**18.** **Simbol -** instrument financiar care se tranzactioneaza in cadrul B.V.B./ATS

Termeni utilizati in prezentul raport, care nu se regasesc in prezentul capitol, au semnificatia prevazuta in Legea nr. 297/2004, in reglementarile ASF/C.N.V.M., in Codul Bursei de Valori Bucuresti S.A. - Operator de Piata sau Codul Bursei de Valori Bucuresti S.A. - Operator de Sistem.

1. **CADRUL JURIDIC APLICABIL TRANZACTIONARII ACTIUNILOR EMITENTULUI PE O PIATA REGLEMENTATA (BVB), RESPECTIV TRANZACTIONARII IN CADRUL UNUI SISTEM ALTERNATIV DE TRANZACTIONARE (ATS)**

Cadrul juridic aplicabil tranzactionarii actiunilor Emitentului este alcatuit din:

**ACTE NORMATIVE**

* **Legea 297/2004** privind piata de capital, cu completarile si modificarile ulterioare;
* **Legea 151/2014** privind clarificarea statutului juridic al actiunilor care se tranzactioneaza pe Piata RASDAQ sau pe piata valorilor mobiliare necotate;
* **Legea 31/1990** a societatilor, republicata.
* **Regulamentul CE nr.809/2004** privind implementarea Directivei 2003/71/CE in ceea ce priveste informatiile cuprinse in prospecte, precum si formatul, includerea si publicarea acestor prospecte si diseminarea materialelor publicitare (disponibil pe site-ul [www.asfromania.ro](http://www.asfromania.ro))

**REGLEMENTARI CNVM/ASF**

* **Regulament ASF nr.17/28.11.2014** privind statutul juridic al actiunilor care se tranzactioneaza pe piata RASDAQ sau pe piata valorilor mobiliare necotate
* **Regulamentul CNVM/ASF nr. 1/2006** privind emitentii si operatiunile cu valori mobiliare;
* **Regulamentul CNVM/ASF nr. 6/2009** privind exercitarea anumitor drepturi ale actionarilor in cadrul adunarii generale ale societatilor comerciale;
* **Instructiunea CNVM/ASF nr. 3/2009** privind detinerile directe si detinerile indirecte;
* **Instructiunea CNVM/ASF nr. 4/2011** privind inregistrarea si radierea valorilor mobiliare din evidentele CNVM/ASF
* **Alte reglementari ASF (Hotarari, Decizii, Dispuneri de masuri, aplicabile societatilor** care se tranzacţioneaza pe piata RASDAQ sau pe piata valorilor mobiliare necotate **etc)** (disponibile pe site-ul [www.asfromania.ro](http://www.asfromania.ro))

**REGLEMENTARI BVB/ATS**

* **Codul BVB – operator de piata** (ultima actualizare la data de 29.10.2014) – aplicabil societatilor care doresc admiterea la tranzactionare pe un sistem al BVB ce deruleaza operatiuni de piata cu instrumente financiare in cadrul pietelor reglementate administrate de BVB.
* **Codul BVB – operator de sistem** (ultima actualizare la data de 22.03.2012) – aplicabil societatilor care doresc admiterea la tranzactionare in cadrul ATS
* **Precizari tehnice** cu privire la tranzactionarea instrumentelor financiare in cadrul ATS, Sectiunea Instrumente financiare listate.
* **Precizari tehnice** cu privire la tranzactionarea instrumentelor financiare in cadrul ATS, Sectiunea Instrumente financiare listate, Categoria I. (disponibile pe site-ul [www.bvb.ro](http://www.bvb.ro))

**REGLEMENTARI DEPOZITARUL CENTRAL**

* **Codul Depozitarului Central** – (ultima aprobare prin Decizia ASF nr. 1392/02.10.2014) (disponibile pe site-ul www.depozitarulcentral.ro/home/index.aspx )
1. **PREZENTAREA PIETELOR REGLEMENTATE SI A SISTEMELOR ALTERNATIVE DE TRANZACTIONARE PE CARE POT FI TRANZACTIONATE ACTIUNILE SOCIETATII**

**A. REGLEMENTARI APLICABILE TRANZACTIONARII ACTIUNILOR EMITENTULUI PE O PIATA REGLEMENTATA (BVB)**

Emitentii ale caror instrumente financiare sunt admise la tranzactionare pe piata reglementata la vedere administrata de B.V.B. au obligatia sa respecte permanent legislatia primara si secundara aplicabila.

 Piata reglementata la vedere administrata de B.V.B. are o structura complexa insa Emitentul face referire doar la prevederile ce i se aplica si anume incadrarea sa in Sectorul Titluri de Capital.

Sectorul Titluri de Capital cuprinde mai multe categorii insa Emitentul face referire doar la prevederile aplicabile societatii si anume :

**a) Categoria Premium actiuni;**

**b) Categoria Standard actiuni.**

**Cerinte pentru admiterea in Categoria Premium actiuni**

Actiunile care fac obiectul admiterii la tranzactionare in Categoria Premium actiuni trebuie:

**a)** sa fie inregistrate la A.S.F.;

**b)** sa fie liber transferabile, platite integral, emise in forma dematerializata si evidentiate prin inscriere in cont;

**c)** sa fie din aceeasi clasa, iar valoarea free-float-ului sa fie de cel putin 40 milioane Euro sau daca a incheiat un contract cu un market maker pentru sustinerea lichiditatii pietei actiunilor emise de acel emitent sau daca exista cel putin un market maker inregistrat pentru acele actiuni.

**Obligatii ale Emitentul care solicita admiterea actiunilor la tranzactionare in Categoria Premium actiuni:**

**a)** sa fie o societate care a incheiat o oferta publica de vanzare de actiuni, in vederea admiterii la tranzactionare, in baza unui prospect de oferta aprobat de A.S.F. sau care are aprobat de catre A.S.F. un prospect intocmit in vederea admiterii la tranzactionare;

**b)** sa indeplineasca conditiile prevazute in Legea 297/2004 la art. 213, alin. 1, lit. a) si c);

**c)** sa depuna la B.V.B., prin intermediul Societatii initiatoare, toate documentele solicitate de B.V.B.;

**d)** sa plateasca tarifele datorate B.V.B. in conformitate cu regulile acesteia si sa nu aiba datorii fata de B.V.B.

**e)** sa desemneze doua persoane care vor mentine legatura permanenta cu B.V.B.;

**f)** sa adere la conditiile si termenii Angajamentului de admitere si mentinere la tranzactionare a actiunilor.

**Cerinte pentru admiterea in Categoria Standard actiuni**

Actiunile care fac obiectul admiterii la tranzactionare in Categoria Standard actiuni trebuie:

**a)** sa fie inregistrate la A.S.F.;

**b)** sa fie liber transferabile, platite integral, emise in forma dematerializata si evidentiate prin inscriere in cont;

**c)** sa fie din aceeasi clasa, iar nivelul free-float-ului sa fie de cel putin 25%.

**Obligatii ale Emitentul care solicita admiterea actiunilor la tranzactionare in Categoria Standard actiuni:**

**a)** sa respecte cumulativ obligatiile - cerintele generale de admitere

• sa fie o societate care a incheiat o oferta publica de vanzare de actiuni, in vederea admiterii la tranzactionare, in baza unui prospect de oferta aprobat de A.S.F. sau care are aprobat de catre A.S.F. un prospect intocmit in vederea admiterii la tranzactionare;

• sa indeplineasca conditiile prevazute in Legea 297/2004 la art. 213, alin. 1, lit. a) si c);

• sa depuna la B.V.B., prin intermediul Societatii initiatoare, toate documentele solicitate de B.V.B.;

• sa plateasca tarifele datorate B.V.B. in conformitate cu regulile acesteia si sa nu aiba datorii fata de B.V.B.

• sa desemneze doua persoane care vor mentine legatura permanenta cu B.V.B.;

• sa adere la conditiile si termenii Angajamentului de admitere si mentinere la tranzactionare a actiunilor;

**b)** sa indeplineasca una din urmatoarele conditii alternative:

• valoarea capitalurilor proprii din ultimul exercitiu financiar sa fie de cel putin echivalentul in lei a 1 milion EURO, calculat la cursul de referinta al B.N.R. din data inregistrarii la B.V.B. a cererii de admitere la tranzactionare;

• capitalizarea anticipata sa fie de cel putin echivalentul in lei a 1 milion EURO.

**Proceduri privind admiterea la tranzactionare a instrumentelor financiare**

Societatea initiatoare va depune la B.V.B. documentele inainte de a le depune la A.S.F., insotite de o cerere prealabila de admitere la tranzactionare, in vederea obtinerii acordului prealabil, urmand ca in termen de maximum 10 zile de la data depunerii tuturor documentelor solicitate de B.V.B. sa fie emis acordul prealabil.

Pentru situatiile in care este necesar ca prospectul sa fie aprobat de A.S.F., B.V.B. va putea demara procedura de admitere la tranzactionare a instrumentelor financiare pe baza documentelor mentionate anterior, urmand ca in termen de cel mult o luna de la data depunerii tuturor documentelor solicitate de B.V.B., Consiliul Bursei sa adopte o hotarare de admitere sau neadmitere a instrumentelor la tranzactionare.

Consiliul Bursei este singurul organ competent sa decida cu privire la admiterea sau neadmiterea instrumentelor financiare ale unui Emitent la tranzactionare pe piata reglementata la vedere administrata de B.V.B., in baza avizului Comisiei de Admitere la Tranzactionare. Consiliul Bursei este abilitat ca, la propunerea Comisiei de Admitere la Tranzactionare, prin Hotararea emisa, sa acorde derogari de la obligatia indeplinirii unor prevederi referitoare la cerintele de admitere la tranzactionare pe piata reglementata, daca cerintele respective nu sunt stabilite de Legea nr. 297/2004 si de reglementarile emise de C.N.V.M./A.S.F. in aplicarea acesteia si daca in opinia membrilor Consiliului Bursei, va exista o piata adecvata pentru respectivele actiuni si emitentul este capabil sa indeplineasca obligatiile de raportare prevazute in legislatia pietei de capital.

Indeplinirea setului de cerinte nu atrage intocmai aprobarea cererii de admitere a instrumentelor financiare la tranzactionare. Sustinerea cererii de admitere la tranzactionare a instrumentelor financiare ale respectivului Emitent in fata Comisiei de Admitere la Tranzactionare se face de catre Societatea initiatoare si de Emitent sau numai de catre Emitent, dupa caz, prin reprezentantul sau legal, care vor fi invitati la respectiva sedinta.

Hotararea Consiliului Bursei se pune in executare ulterior incheierii de catre Emitent a contractului corespunzator cu depozitarul central. Emitentul, prin Societatea initiatoare, va transmite B.V.B., in cel mai scurt timp posibil, dar nu mai mult de 1 zi lucratoare, orice actualizare cu privire la elementele specifice ale unei emisiuni individuale, precum si documentatia aferenta.

**Retragerea de la tranzactionare**

B.V.B. poate propune A.S.F. retragerea de la tranzactionare a actiunilor din Categoria Standard actiuni in urmatoarele cazuri:

**a)** Emitentul nu respecta cel putin una din cerintele de mentinere corespunzatoare sectorului si categoriei in care au fost admise la tranzactionare actiunile sale si/sau in opinia B.V.B. nu mai poate fi mentinuta sau restabilita o piata ordonata a respectivelor actiuni;

**b)** Emitentul nu respecta conditiile Angajamentului de admitere si mentinere la tranzactionare a actiunilor la B.V.B.;

**c)** Emitentul nu plateste vreunul din tarifele datorate B.V.B. si mentine aceasta situatie pe o perioada mai mare de 2 luni dupa data exigibilitatii tarifului respectiv;

**d)** Emitentul nu respecta cerintele formulate de catre B.V.B. in Capitolul privind furnizarea de informatii;

**e)** Emitentul nu intocmeste rapoartele financiare conform principiilor contabile prevazute de legislatia in vigoare sau nu se conformeaza altor cerinte prevazute in Cod BVB – operator de piata;

**f)** Emitentul este in procedura de faliment sau dizolvare judiciara;

**g)** Emitentul participa la o fuziune prin absorbtie in calitate de absorbit;

**h)** in alte situatii motivate.

Retragerea actiunilor de pe piata reglementata la initiativa emitentului se poate face numai prin oferta publica de preluare adresata tuturor actionarilor, daca actionarul majoritar a obtinut astfel cel putin 95% din drepturile de vot sau a achizitionat, in cadrul ofertei, actiuni reprezentand mai mult de 90% din cele vizate in cadrul ofertei si daca s-a conformat prevederilor art. 206-207 din Legea nr. 297/2004.

**Furnizarea de informatii de catre Emitent**

Emitentul va respecta atat cerintele de raportare stabilite prin reglementarile emise de catre ASF/C.N.V.M. in vigoare cat si pe cele stabilite prin Codul BVB – operator de piata Furnizarea informatiilor privind actele sau faptele care pot direct sau indirect afecta pretul instrumentelor financiare trebuie sa fie subiectul unui comunicat/raport current transmis catre B.V.B. si ASF inaintea oricarui anunt destinat informarii publicului sau unei terte parti care nu este obligata sa pastreze caracterul confidential al acestora, in conformitate cu prevederile legale in vigoare.

Informatiile vor fi transmise B.V.B. si ASF cat mai curand posibil, in cel mult 24 de ore de la producerea respectivului eveniment, respectand atat limitele sau intervalele de timp stabilite prin Codul BVB – operator de piata, cat si regimul de publicare in material rapoartelor curente. Emitentul va transmite B.V.B. rapoarte trimestriale, semestriale, anuale precum si orice alte rapoarte solicitate in mod periodic de catre B.V.B. Emitentul va transmite B.V.B. toate rapoartele, documentele si comunicatele stabilite atat prin Codul BVB – operator de piata cat si prin reglementarile legale in vigoare, in format electronic, sub semnatura electronica extinsa, in conformitate cu prevederile legale in vigoare**.** In cazul in care exista motive intemeiate sau circumstante exceptionale si nu poate fi folosita transmisia sub semnatura electronica, aceste informatii vor fi transmise prin e-mail, fax, posta sau curier, pe suport de hartie.

Emitentul va transmite B.V.B. la inceputul fiecarui an calendaristic, in termen de 30 de zile de la sfarsitul anului anterior, calendarul financiar care va contine datele calendaristice sau perioadele de timp stabilite pentru:

**a)** transmiterea/publicarea rezultatelor financiare anuale preliminare;

**b)** A.G.A. care va aproba situatiile financiare anuale;

**c)** transmiterea/publicarea raportului anual, semestrial si trimestrial (I si III)/situatiilor

fianciare anuale, semestriale si trimestriale;

**d)** intalnirile cu presa, analistii financiari, consultantii de investitii, intermediarii si

investitorii pentru prezentarea rezultatelor financiare, dupa caz;

In cazul in care Emitentul va specifica perioade de timp in calendarul sau, acesta va transmite datele calendaristice pentru desfasurarea respectivelor evenimente, in cel mai scurt timp de la stabilirea acestora, la fel ca si orice alta modificare care poate surveni ulterior.

Emitentul va publica si mentine pe pagina web proprie calendarul de comunicare financiara.

Emitentul va transmite B.V.B., in termen de cel mult 120 de zile de la incheierea perioadei de raportare, Raportul Anual intocmit in conformitate cu reglementarile in materie emise de catre ASF.

Emitentul va transmite B.V.B., in termen de cel mult 45 de zile de la incheierea perioadei de raportare, Raportul Semestrial intocmit in conformitate cu reglementarile in materie emise de catre ASF/CNVM.

Emitentul va transmite B.V.B., in termen de cel mult 45 de zile de la incheierea perioadei de raportare, Raportul Trimestrial pentru primul si cel de al III-lea trimestru, intocmit in conformitate cu reglementarile in materie emise de catre ASF/CNVM.

**Furnizarea continua a informatiei se refera, fara ca enumerarea sa fie limitativa, la urmatoarele:**

**a)** informatiile privilegiate prevazute la art. 226 alin. 1 din Legea 297/2004, precum si in reglementarile C.N.V.M./A.S.F. incidente;

**b)** informatiile prevazute in Legea 297/2004, cu privire la orice noi evenimente aparute în activitatea acesteia, care nu au fost aduse la cunostinta acestuia si care pot conduce la modificari ale pretului actiunilor, datorita efectului acestor evenimente asupra situatiei patrimoniale si financiare sau asupra activitatii emitentului în ansamblu, precum si informatiile din reglementarile C.N.V.M. /A.S.F. incidente;

**b1)** informatii detaliate cu privire la orice situatie de nerespectare a prevederilor Codului de Guvernanta Corporativa al B.V.B.

**c)** aparitia oricarui factor de natura financiara, organizational, legal, de mediu sau alt factor natural care ar putea afecta semnificativ functionarea sau activitatea unui Emitent, pozitia financiara sau profitul/pierderea exercitiului financiar;

**d)** orice modificare a obiectivelor sau a strategiei de afaceri, ale planurilor de investitii sau a obiectivelor de dezvoltare care ar putea influenta semnificativ functionarea sau activitatea Emitentului;

**e)** orice actiune introdusa in justitie impotriva unei hotarari A.G.A./C.A./C.S./directorat, respectiv opozitie inregistrata la O.R.C.;

**f)** orice diviziune, consolidare, reclasificare a valorilor mobiliare sau orice schimbare referitoare la drepturile legate de valorile mobiliare/instrumentele financiare emise;

**g)** orice decizie referitoare la o noua emisiune de instrumente financiare;

**h)** orice decizie de schimbare a persoanelor membre ale organelor de conducere, control sau supraveghere ale Emitentului;

**i)** orice hotarare judecatoreasca cu privire la inghetarea conturilor Emitentului, la initierea procesului de reorganizare judiciara, de lichidare sau faliment, sau orice act al unei autoritati publice care ar avea o influenta majora asupra activitatii Emitentului;

**j)** orice actiune in justitie impotriva Emitentului sau a persoanelor implicate, care ar putea influenta pretul sau decizia de a investi in instrumentele financiare ale respectivului Emitent;

**k)** orice schimbare semnificativa in structura personalului si orice conflict major de munca;

**l)** situatiile de neplata, legate de finantari sau alte contracte sau intelegeri, care pot sau nu reprezenta sursa unui potential conflict;

**m)** revocarea sau anularea liniilor de credit acordate de una sau mai multe banci;

**n)** initierea procedurii de insolventa a principalilor debitori;

**o)** primirea unor oferte de cumparare pentru activele importante/semnificative din patrimoniu;

**p)** noi licente, patente, brevete de inventii obtinute;

**q)** modificari ale profitului/pierderii previzionate;

**r)** sinteza comentariilor, interviurilor persoanelor membre ale organelor de conducere, de control sau de supraveghere ale Emitentului privind previziuni si obiective cantitative referitoare la activitatea desfasurata;

**s)** orice alte acte sau fapte ce pot completa cazurile enumerate anterior si care pot avea ca efect influentarea pretului sau a deciziei de a investi in respectivele instrumente financiare ale Emitentului.

Emitentul are obligatia de a transmite B.V.B. informatiile prevazute mai sus, cat mai curand posibil, dar nu mai tarziu de 24 de ore de la producerea respectivului eveniment.

**Alte obligatii de raportare**

Emitentul va transmite B.V.B. comunicatele sau rapoartele privind activitatile de stabilizare a pretului valorilor mobiliare emise, pe care le va intocmi si publica in conformitate cu prevederile reglementarilor in materie incidente.

Emitentul va transmite B.V.B. comunicatele sau rapoartele privind programele de rascumparare a actiunilor, pe care le va intocmi si publica in conformitate cu prevederile reglementarilor in materie.

In cazul modificarilor aduse Actului constitutiv, Emitentul va transmite B.V.B., in termen de 7 zile lucratoare de la data depunerii la O.R.C., forma actualizata care va contine toate modificarile la zi ale acestui document (format electronic).

Emitentul va transmite, in termen de cel mult 3 zile lucratoare, comunicatul privind informarea primita potrivit art. 228 alin. 1 din Legea 297/2004, in cazul operatiunilor de achizitie sau vânzare a valorilor mobiliare emise de o societate care fac ca drepturile de vot detinute de o persoana sa atinga, sa depaseasca sau sa scada sub unul din pragurile de 5%, 10%, 20%, 33%, 50%, 75% sau 90% din totalul drepturilor de vot, persoana respectiva are obligatia sa informeze, în maximum 3 zile lucratoare de la momentul luarii la cunostinta a respectivei operatiuni, în mod concomitent, societatea, ASF/C.N.V.M. si piata reglementata pe care sunt tranzactionate respectivele valori mobiliare.

**Suspendarea de la tranzactionare a instrumentelor financiare**

B.V.B. poate decide suspendarea de la tranzactionare a instrumentelor financiare, in urmatoarele situatii, enumerate cu caracter enuntiativ si nu limitativ:

a) daca se considera ca situatia emitentului este de asa natura încât tranzactionarea ar fi în detrimentul investitorilor;

b) cu scopul de a facilita operatiunile privind inregistrarea modificarilor caracteristicilor sau a numarului instrumentelor financiare admise la tranzactionare;

c) in mod exceptional, la solicitarea unui Emitent si exclusiv in scopul prevenirii folosirii unor informatii inainte ca acestea sa devina publice conform prevederilor legale in vigoare;

d) in vederea mentinerii unei piete ordonate si a asigurarii accesului egal la informatia necesara deciziei de a investi (protectia investitorilor);

e) Emitentul nu respecta cerintele de mentinere la tranzactionare referitoare la furnizarea informatiilor sau plata tarifelor.

**B. REGLEMENTARI APLICABILE TRANZACTIONARII ACTIUNILOR EMITENTULUI PE UN SISTEM ALTERNATIV DE TRANZACTIONARE (ATS)**

**Sectiunea Instrumente financiare listate pe ATS**

Acesta sectiune Cuprinde mai multe categorii insa Emitentul face referire doar la prevederile ce i se aplica si anume :

**Sector Titluri de Capital**

* **Categoria I actiuni**
* **Categoria baza actiuni**

**Admiterea in Sectorul Titluri de capital din Sectiunea Instrumente financiare listate pe ATS**

Pentru a fi admise la tranzactionare pe ATS, Titlurile de capital (actiuni sau drepturi), trebuie sa indeplineasca criteriile prevazute mai jos.

**Pentru admiterea actiunilor sau a drepturilor in Categoria I, trebuie indeplinite cumulativ urmatoarele cerinte:**

**a) referitoare la instrumentele financiare:**

**i.** sa fie inregistrate in evidentele C.N.V.M;

**ii.** sa fie liber transferabile, platite integral, emise in forma dematerializata si evidentiate prin inscriere in cont, sa fie din aceeasi clasa.

**b) referitoare la Emitent:**

i. capitalizarea medie in ultimele 6 luni este de cel putin echivalentul in lei a 1 milion EURO, sau valoarea capitalurilor proprii din ultimul exercitiu financiar este de cel putin echivalentul in lei a 1 milion EURO, calculate la cursul de referinta al B.N.R. din data inregistrarii la B.V.B. a cererii de admitere la tranzactionare in Categoria I;

ii. societatea sa fi functionat in ultimii 3 ani anterior solicitarii de admitere la tranzactionare si sa fi intocmit situatiile financiare pentru aceeasi perioada, in conformitate cu prevederile legale si care sa fie comunicate B.V.B.;

iii. sa aiba contract de furnizare de servicii de registru cu Depozitarul Central;

iv. sa nu fie in stare de faliment;

v. sa solicite tranzactionarea in cadrul ATS.

In vederea admiterii pe ATS la Categoria I, Emitentul trebuie sa parcurga o Procedura si sa depuna la B.V.B. toate documentele cerute si sa achite comisioanele prevazute in reglementarile BVB.

**Pentru admiterea actiunilor sau a drepturilor in Categoria baza, trebuie indeplinite cumulativ urmatoarele cerinte:**

**a) referitoare la instrumentele financiare:**

i. sa fie inregistrate in evidentele C.N.V.M.;

ii. sa fie liber transferabile, platite integral, emise in forma dematerializata si evidentiate prin inscriere in cont, sa fie din aceeasi clasa.

**b) referitoare la Emitent:**

**i.** sa aiba contract de furnizare de servicii de registru cu Depozitarul Central sau, dupa caz, sa dispuna de confirmarea Depozitarului Central cu privire la intrunirea conditiilor de compensare-decontare si inregistrare necesare tranzactionarii instrumentelor financiare respective;

**ii.** sa nu fie in stare de faliment;

**iii.** sa solicite tranzactionarea in cadrul ATS.

In vederea admiterii pe ATS in Categoria baza, Emitentul trebuie sa parcurga o Procedura si sa depuna la B.V.B. toate documentele cerute si sa achite comisioanele prevazute in reglementarile BVB.

**Conditii de mentinere a Instrumentelor Financiare in Sectiunea instrumente financiare listate pe ATS**

In vederea mentinerii Instrumentelor Financiare pe ATS, Emitentul acestora trebuie sa respecte:

a) prevederile Legii nr. 297/2004 si ale reglementarilor CNVM incidente emitentilor ale caror instrumente financiare se tranzactioneaza pe sisteme alternative de tranzactionare;

b) prevederile prezentului Titlu privind informarea periodica si continua;

c) prevederile prezentului Titlu privind cerintele de admitere a instrumentelor financiare in categoria respectiva;

d) obligatiile contractuale fata de B.V.B.

B.V.B. va evalua in fiecare an gradul de indeplinire a conditiilor pentru admiterea si mentinerea actiunilor in Categoria I sau Categoria baza a ATS si va putea decide, dupa caz, retrogradarea actiunilor de la Categoria I la Categoria baza sau suspendarea de la tranzactionare, in conformitate cu prevederile prezentului Titlu.

B.V.B. va aplica prevederi similare cu cele mentionate anterior cu privire la mentinerea la tranzactionare a celorlalte instrumente financiare in cadrul ATS.

Emitentii ale caror Instrumente Financiare se tranzactioneaza pe ATS vor respecta prevederile Legii 297/2004, asigurand un tratament egal pentru toti detinatorii de Instrumente Financiare, de acelasi tip si clasa si vor pune la dispozitia acestora toate informatiile necesare, pentru ca acestia sa-si poata exercita drepturile.

**Cerinte de raportare pentru Emitenti**

Emitentul ale carui Instrumente Financiare se tranzactioneaza pe ATS in Sectiunea Instrumente Financiare listate pe ATS, este obligat sa transmita la B.V.B. **Raportul Anual**, impreuna cu documentele aferente, astfel:

a) Raportul Anual va fi transmis in format electronic, si numai in cazul in care Emitentul nu are posibilitatea de a raporta electronic il va transmite pe suport hartie, in termen de cel mult 120 de zile de la incheierea exercitiului financiar;

b) Raportul Anual va cuprinde: situatii financiare anuale (bilantul contabil, contul de profit si pierdere, etc.), notele la situatiile financiare, raportul administratorilor si raportul auditorului financiar.

Emitentul ale carui Instrumente Financiare se tranzactioneaza pe ATS, in Sectiunea Instrumente Financiare listate pe ATS, este obligat sa transmita catre B.V.B. **Raportul Semestrial**, astfel:

a) Raportul aferent semestrului I in format electronic si numai in cazul in care Emitentul nu are posibilitatea de a raporta electronic il va transmite pe suport hartie, in termen de cel mult 2 luni de la incheierea semestrului;

b) Raportul aferent semestrului I va cuprinde: bilantul contabil si contul de profit si pierdere, impreuna cu raportul administratorilor.

In masura in care sunt intocmite **Rapoarte trimestriale** pentru primul si cel de al treilea trimestru, Emitentii Instrumentelor Financiare incluse in Sectiunea Instrumente financiare listate pe ATS, vor transmite si B.V.B. aceste rapoarte, astfel:

‑ Raportul in format electronic si numai in cazul in care Emitentul nu are posibilitatea de a raporta electronic il va putea transmite pe suport hartie, intr-un termen rezonabil, pentru a fi adus la cunostinta investitorilor.

Emitentul ale carui Instrumente Financiare se tranzactioneaza pe ATS, in Sectiunea Instrumente financiare listate pe ATS, va transmite catre B.V.B. urmatoarele **Rapoarte curente** (informare continua): rapoarte privind principalele evenimente importante aparute in activitatea Emitentului, care pot conduce la modificari ale pretului instrumentelor financiare, dar nu mai tarziu de 24 de ore, fara intarziere de la producerea respectivului eveniment, sau de la data la care respectiva informatie este adusa la cunostinta Emitentului, precum:

a) convocarea adunarii generale sau a sedintei consiliului de administratie care urmeaza sa delibereze in vederea exercitarii atributiilor delegate de adunarea generala;

b) hotararile adunarii generale sau ale sedintei consiliului de administratie in exercitarea atributiilor delegate de adunarea generala;

c) informatii privind plata dividendelor, valoarea pe actiune, termenul de plata, modalitatile de plata, eventual agentul de plata;

d) alte informatii, precum: schimbari in controlul asupra societatii comerciale, proiecte de fuziune/divizare, litigii in care este implicat Emitentul, initierea si incheierea procedurii de dizolvare, insolventa, reorganizare judiciara sau a falimentului etc.

**Suspendarea de la tranzactionare a instrumentelor financiare de pe ATS**

Suspendarea de la tranzactionare a Instrumentelor Financiare se poate efectua in urmatoarele situatii:

a) in baza şi conform deciziei ASF emise in acest sens;

b) in baza şi conform unor instructiuni emise in acest sens de ASF, in cazul Emitentilor tranzactionati pe ATS si care sunt admisi la tranzactionare si pe o Piata Reglementata, comunicate B.V.B.,

c) ca urmare a deciziei B.V.B. emise in acest sens cu scopul de a facilita operatiunile privind inregistrarea modificarilor caracteristicilor sau a numarului Instrumentelor Financiare, sau in vederea mentinerii unei piete ordonate si asigurarii accesului egal la informare;

d) ca sanctiune.

**Tranzactionarea actiunilor pe ATS**

Tranzactionarea Actiunilor in cadrul ATS se realizeaza in conformitate cu prevederile Codului B.V.B. S.A. - Operator de Piata cu exceptiile mentionate in Codul B.V.B. S.A. - Operator de Sistem

Pietele utilizate pentru tranzactionarea actiunilor in cadrul ATS:

a) **Piata Principala** – piata de tip “order-driven”, in care tranzactionarea se efectueaza pe blocuri de tranzactionare si care determina pretul de referinta al acestora. Pentru sectiunea New Market actiuni piata principala nu este de tip „order-driven”.

b) **Piata Deal** – piata auxiliara a pietei principale, de tip negociere directa, pentru incheierea de tranzactii Deal. Valoarea minima standard a unei tranzactii in Piata Deal este cea prevazuta in Codul B.V.B. – Operator de Piata. Pentru alte tipuri de instrumente financiare care nu sunt tranzactionate si pe piata reglementata administrata de BVB, valoarea minima a unei tranzactii in Piata Deal se stabileste prin decizie a Directorului General, comunicata participantilor si ASF., corelata cu pietele similare din UE. Instrumentele financiare din sectiunea NewMarket se tranzactioneaza exclusiv prin intermediul Pietei Deal, care este Piata Principala, fara restrictii privind valoarea minima, pe baza cotatiilor informative, descrise in Codul B.V.B. – Operator de piata.

c) **Piata Buy-In** si **Piata Sell-Out** – piete auxiliare ale pietei principale, de tip “order-driven”, initiate de B.V.B. in cadrul procedurilor de corectie a erorii sau la solicitarea Depozitarului Central, in conformitate cu prevederile contractului incheiat intre B.V.B. si Depozitarul Central.

d) **Pietele de Oferte si Operatiuni Speciale** – definite corespunzator fiecarui tip de oferta si operatiune speciala precum oferta publica primara, oferta publica secundara, vanzare speciala la ordin si alte metode translative de proprietate stabilite prin reglementarile proprii.

1. **RETRAGEREA DE LA TRANZACTIONARE**

Actionarii care nu au votat in favoarea unei hotărari a adunarii generale au dreptul de a se retrage din societate si de a solicita cumpararea actiunilor lor de catre societate.

Dreptul de retragere poate fi exercitat in termen de 90 de zile de la data publicarii hotararii adunarii generale in Monitorul Oficial al Romaniei, Partea a IV-a.

Actionarii vor depune la sediul societatii, alaturi de declaratia scrisa de retragere, actiunile pe

care le poseda sau, dupa caz, certificatele de actionar.

Pretul platit de societate pentru actiunile celui ce exercita dreptul de retragere va fi stabilit de un expert autorizat independent, ca valoare medie ce rezulta din aplicarea a cel putin doua metode de evaluare recunoscute de legislatia in vigoare la data evaluarii. Costurile de evaluare vor fi suportate de societate.

*Avantajele retragerii de la tranzactionare:*

* Societatea se va supune doar legislatiei referitoare la societatile comerciale comparative cu societatile listate care trebuie sa se supuna si legislatiei referitoare la piata de capital;
* Emitentul nu trebuie sa raporteze situatiile financiare si informarile privitoare la activitatea companiei actionarilor societatii;
* Nu mai plateste taxe si comisioane institutiilor pietei de capital (ASF, Depozitarul Central, BVB).

*Dezavantajele retragerii de la tranzactionare:*

* Imposibilitatea finantarii societatii prin intermediul pietei de capital;
* Nu mai beneficiaza de aceeasi vizibilitate ca in cazul unei societati listate;
* Societatea trebuie sa contracteze serviciile unui evaluator independent in vederea intocmirii raportului de evaluare;
* Emitentul trebuie sa plateasca actionarilor care se retrag din societate contravaloarea actiunilor detinute la pretul stabilit de evaluator;
* Dificultati in transferul drepturilor de proprietate intre actionari.
1. **DISPOZITII FINALE**

Prevederile din acest Raport au fost extrase din Codul BVB – operator de piata, din Codul BVB – operator de sistem, cat si din legislatia pietei de capital, in formele aflate in vigoare la data de intocmire a prezentului Raport.

Consiliul de Administratie informeaza actionarii ca BVB are in derulare un set de modificari ale Codului BVB – operator de sistem, ce urmeaza sa fie aprobate si de catre ASF.

**PRESEDINTE SECRETAR**

CHIŢAC BOGDAN BÎLIŞ ION-IUSTIN